Aalborg Stiftstidende, 1843-01-16
De store Forventninger, hvormed man imødesaae Bournonvilles nyeste Arbeide: "Erik Menveds Barndom", have iaftes ved den første Forestilling fuldkommen retfærdiggjort sig; efter under Opførelsen oftere at have vundet det meest levende bifald, lød ved Dækkets Fald en enthusiastisk Jubel og af flere Stemmer fremkaldtes Hr. Bournonville, som dog ikke, paa Grund af Theaterlovene, viste sig Alt hvad Stoffet tillod at bringe paa Scenen og Theatret kan præstere af Pragt og Glands er sikkert ogsaa anvendt i denne Ballet, der vel ikke alene er, men ogsaa længe vil blive det meest splendid udstyrede Værk, vor Skueplads har at fremvise. En saadan Rigdom og smagfuld, malerisk Afvexling i Dragter, som udfolder sig ved Ballet i anden Act, har man aldrig hos os seet Mage til. Den tredie Act er, efter vor Mening, den, der gjør dybest og varigst Virkning og det fordi der i den fornemmelig er forenet en reen dramatisk Jnteresse med Skueoptogene. Scenen, hvori Folket sværger den unge Konge Troskab, er af en stor, gribende Effect; de storartede Grupper ere en Række af ypperlige Malerier, hvori Hr. Bournonville i Compositionen staaer langt over alle de Historiemalere, vi have havt og have Ethvert Tableau er udkastet med levende Phantasie, dristigt ordnet, fortræffelig sammenholdt, rigt i Stillingerne, fuldt af Genie for Plastiken. (Dag.) Regulativet for Honoraret til Forfattere, Oversættere og Componister af de Stykker, som opføres paa det kongelige Theater, er nu bleven offentliggjort. De vigtigste Puncter deraf ere Følgende: 1) For originale Stykker, som udfylde en heel Aften, erholder Forfatteren strax ved Antagelsen 150 Rbd., og af den aftentlige Jndtægt, (som indkommer ved Salget af billetter udenfor de til Abonnement bestemte Loger), af hver af de 5 første Forestillinger 1/4, af hver af de næste 5 Forestillinger 1/4, af hver af de næste 5 Forestillinger 13, af hver af de næste 5 Forestillinger (indtil den 20de) 1/4, og af den 21de til den 25de Forestilling 1/2 samt med den 25de Forestilling 50 Rbd. 2) Operaer, Syngestykker og musikalske Dramaer, som udfylde en heel Aftens Forestilling, betales med 25 pCt. over Normal Honoraret. Dersom Digter og Componist ikke have truffet Overeenskomst, tilfalder af Honoraret: for en Opera: Componisten 2/3 og Digteren 15 for et Syngestykke; hver af dem Halvdelen; for et musicalsk Drama: Digteren 2/3 og Componisten 1/4. 3) Originaler, som kun udfylde endeel af Forestillingen, honoreres efter deres qvantitative og qvalitative Jnteresse for Scenen. Ved Antagelsen erholder Forfatteren fra 40 til 60 Rbd., og dernæst for hver af de 5 første Forestillinger fra 30 til 80 Rbd., for hver af de næste 5 Forestillinger fra 20 til 40 Rbd. og af de 15 følgende Forestillinger fra 15 til 30 Rbd. For musicalske Værker forøges Honoraret med 25 pCt. og deles imellem Digteren og Componisten efter det ovenangivne Forhold. 4) Vaudeviller honoreres som reciterende Skuespil af denne Classe med 25 pCt. Tillæg. Musik og Partitur betales med en Sum for eengang indtil 120 Rbd. 5) Regulativet gjælder ogsaa for ældre Stykker, som for Fremtiden komme paa Scenen, naar de have gaaet 10 Gange eller derover. 6) For Monologer, Leilighedspræstationer, mindre Musikcompositioner o. desl. kan ingen vis Betaling bestemmes; de honoreres efter Omstændighederne. 7) Oversættelser af et reciterende Skuespil til en heel Aften, i Prosa 80 til 100 Rbd.; Ditto i Vers 150 til 200 Rbd., eftersom Arbeidet er enten Routine eller Kunstoversættelse. 8) Af Operaer eller Syngestykker, hvor Texten underlægges den fremmede Musik, for et Stykke til en heel Aften 150 til 200 Rbd.